open-index/open-wikipedia-markdown huggingface dataset:
Birgitte Husebye

**Birgitte Husebye** (født 1973) er en norsk tidligere orienteringsløper. Hun er verdensmester og europamester i stafett.

Husebye debuterte i Verdenscupen i orientering som 23-åring i 1996. Hennes første verdensmesterskap var i skotske Inverness i 1999. Her ble hun like godt verdensmester i stafett sammen med Elisabeth Ingvaldsen, Hanne Sandstad og Hanne Staff. Ny stafettmedalje i VM ble det i finske Tammerfors i 2001. Førsteetappeløper Husebye, Linda Antonsen, Elisabeth Ingvaldsen og Staff utgjorde det norske mannskapet som kapret bronsemedaljen. Linda Antonsen var ikke med da Ingvaldsen tok sin tredje stafettmedalje i sveitsiske Rapperswil i 2003. Der ble det en ny bronse i en VM-stafett som for første gang hadde kun tre løpere på hvert lag. I VM i Västerås i 2004 kunne Ingvaldsen juble for sin fjerde strake stafettmedalje i VM-sammenheng. Hun løp igjen første etappe på det norske bronselaget som ellers bestod av de rutinerte damene Ingvaldsen og Staff.

Birgitte Husebye gjennomførte et imponerende europamesterskap i 2002. I ungarske Sümeg tok hun tre medaljer på fire forsøk. Det ble bronse både på kort og lang distanse, men høydepunktet ble det andre strake EM-gullet i stafett sammen med Ingvaldsen og Staff.

Husebye konkurrerte i hele sin karriere for sin hjemklubb Fredrikstad Skiklubb. Klubben har oppnådd flere gode plasseringer i orienteringsverdens største klubbstafett, Venla. Med Husebye på laget ble Fredrikstad-jentene nummer 5 i 1998 og nummer åtte i 2003 og 2004.

## Meritter
**Verdensmesterskap**
* 2004 Västerås, Sverige
** Stafett: Bronse
** Langdistanse: 5

* 2003 Rapperswil, Sveits
** Stafett: Bronse
** Langdistanse: 18
** Mellomdistanse: 23

* 2001 Tammerfors, Finland
** Stafett: Bronse
** Sprint: 12
** Klassisk distanse: 14
** Kort distanse: 22

* 1999 Inverness, Skottland
** Stafett: Gull
** Klassisk distanse: 28

**Europamesterskap**
* 2004 Roskilde, Danmark
** Mellomdistanse: 14
** Sprint: 17
** Langdistanse: 24

* 2002 Sümeg, Ungarn
** Stafett: Gull
** Langdistanse: Bronse
** Kort distanse: Bronse
** Sprint: 12

* 2000 Truskavets, Ukraina
** Stafett: Gull
** Klassisk distanse: 13
** Kort distanse: 21

## Eksterne lenker
*
Bernt Bjørnsgaard

**Bernt Bjørnsgaard** (født 1973) er en norsk tidligere orienteringsløper og verdensmester i stafett. I sin aktive karriere representerte han Halden Skiklubb og Bækkelagets SK.

Høydepunktet i Bjørnsgaards karriere var da han sammen med Tore Sandvik, Petter Thoresen og Bjørnar Valstad vant VM-gull på stafett i verdensmesterskapet i skotske Inverness i 1999. To år senere ble det sølv i VM i Tammerfors. Da løp Carl Henrik Bjørseth på det norske laget i stedet for Petter Thoresen, ellers var laget det samme som i -99. Bernt Bjørnsgaard løp andre etappe i 1999 og første etappe i 2001.

Bernt Bjørnsgaard har vært med å vinne orienteringsverdens største klubbstafett, Jukola, hele fire ganger. I 1997, 1998 og 2000 vant Halden SK stafetten med Bjørnsgaard på laget. Sammen med lagkamerater i Bækkelagets Sportsklub vant han Jukola i 2002. Kun seks personer har vunnet Jukola flere ganger enn Bjørnsgaard i stafetten som har blitt arrangert hvert år siden 1949.

## Eksterne lenker
*
Forsvarsmateriell

**Forsvarsmateriell** (**FMA**) er en norsk statlig etat som ble opprettet 1. januar 2016.

Etaten er direkte underlagt Forsvarsdepartementet og har ca.  ansatte. Etaten har hovedansvaret for materiellinvesteringer og materiellforvaltning i forsvarssektoren. FMA ble etablert ved at kapasitetsdivisjonene, investeringsstaben og deler av staben fra Forsvarets logistikkorganisasjon (FLO) ble utskilt fra FLO.

## Fagmyndighet
Fagmyndighet forsvarsmateriell fastsetter krav og angir faglige rammer innen et gitt virksomhetsområde for hele forsvarssektoren. Dette innebefatter å initiere, beslutte, sertifisere autorisere og kontrollere faglige forhold, samt gi pålegg ved avvik.

Fagmyndighet for materiell omfatter ansvar for at materiell skal være trygt å håndtere for forsynings-, vedlikeholds- og driftspersonell og trygt å bruke i styrkeproduksjon og operasjon (materiellsikkerhet), og at anskaffelse, forvaltning og avhending av materiell skjer i henhold til lov- og regelverk. Dette inkluderer blant annet å fastsette krav, utgi regelverk og annen styrende dokumentasjon, sertifisere, autorisere og kontroller faglig forhold samt sanksjonere og følge opp avvik innen anskaffelse, forvaltning, håndtering, bruk av avhending av materiell. Dette inkluderer videre å godkjenne teknisk og forvaltningsmessig nytt/endret materiell for bruk i forsvarssektoren samt veilede og gi råd innenfor materiellsikkerhet, anskaffelse, bruk, forvaltning og avhending. 

## Organisasjon
Forsvarsmateriells organisasjon består av to stabsavdelinger og syv leveranseavdelinger:

* Landkapasiteter
* Maritime kapasiter
* Luftkapasiteter
* IKT kapasiteter
* Programorganisasjonen Mime/MAST
* Prosjekt og avhending
* Anskaffelser

## Referanser
Paula Haapakoski

**Paula Haapakoski** (født 3. februar 1977 i Kajana) er en tidligere finsk orienteringsløper. Hun er verdensmester og europamester i stafettorientering. 

Haapakoski var en del av et knallsterkt finsk stafettlag som vant VM-stafetten i 2006 og 2007. Ved begge anledninger løp hun første etappe, Heli Jukkola den andre etappen og Minna Kauppi den avgjørende tredjeetappen for Finlands lag. 

Fra EM har hun stafettgul fra estiske Otepää i 2006. Også da løp hun førsteetappe. Jukkola og Kauppi fullførte triumfen for Finland.

Da hun var på sitt beste representerte hun den finske orienteringsklubben Koovee. Sammen med lagvenninene i klubben ble hun nummer fire i Venla-stafetten i 2007. De ble for øvrig nummer 7 i 2006.

## Eksterne lenker
*
Henrik Ibsens filmografi

## ''[[Fru Inger til Østeraad]]'', <small> skuespill i fem akter (1857) </small>

## ''[[Brand]]'', <small> skuespill i fem akter </small> (1866)

## ''[[Peer Gynt]]'', <small> skuespill i fem akter </small> (1867)

## ''[[Terje Vigen]]'', <small> dikt </small> (1871)

## ''[[Samfundets støtter]]'', <small> skuespill i fire akter </small> (1877)

## ''[[Et dukkehjem]]'', <small> skuespill i tre akter </small> (1879)

## ''[[Gengangere]]'', <small> skuespill i tre akter </small> (1881)

## ''[[En folkefiende]]'', <small> skuespill i fem akter </small> (1882)

## ''[[Vildanden]]'', <small> skuespill i fire akter </small> (1884)

## ''[[Fruen fra havet]]'', <small> skuespill i fem akter (1888) </small>

## ''[[Hedda Gabler]]'', <small> skuespill i fire akter </small> (1890)

## ''[[Byggmester Solness]]'', <small> skuespill i tre akter </small> (1892)

## ''[[Lille Eyolf]]'', <small> skuespill i tre akter </small> (1892)

## ''[[John Gabriel Borkman]]'', <small> skuespill i fire akter </small> (1896)

## ''[[Når vi døde vågner]]'', <small> skuespill i tre akter </small> (1899)

## Fotnoter og referanser
Ellinor Giske Bakken

**Ellinor Giske Bakken** (født 20. januar 1998 i Oslo) er norsk fotballspiller.

Hun spiller til daglig for Lyn, men har Skeid som moderklubb. Ellinor G. Bakken debuterte for Skeids seniorlag (damer) som 14-åring. Ellinor G. Bakken noterte seg for et mål i debuten.

## Klubbfotball

### Skeid

Bakken har deltatt på en rekke turneringer med Skeid, og var blant annet på laget som tok sølv i juniorklassen i Drammens Cup.

### Lyn
Bakken meldte overgang til Lyn i 2014. Etter å ha spilt på Lyns lag for ungdomsfotball og for juniorfotball, rykket hun opp til seniornivå. Hun debuterte på seniornivå på rekruttlaget til Lyn, før hun ble tatt ut til A-laget i 1. divisjon. Bakken scoret sitt første mål for Lyns damelag i en kamp mot Bærum SK.

## Referanser


## Eksterne lenker
*
Junior-VM i orientering

**Juniorverdensmesterskapet i orientering** er et internasjonalt orienteringsarrangement som arrangeres hvert år. Den første offisielle utgaven ble holdt i 1990. Påmeldingen er åpen for løpere som er 20 år eller yngre 31. desember året det aktuelle arrangementet arrangeres. Deltakende nasjoner må være medlemmer av Det internasjonale orienteringsforbundet (IOF).

## Historie
En internasjonal juniorkonkurranse ble arrangert for første gang i 1983 i Ry i Danmark. Deretter ble en lik konkurranse arrangert i 1984 (i Hartberg i Østerrike) og i 1985 (Font-Romeau, Frankrike). Fra 1986 (i Pecs, Ungarn) til 1989 hadde disse konkurransene status som uoffisielt juniorverdensmesterskap, og ble arrangert i 1987 (Ambleside, England), 1988 (Eupen, Belgia) og i 1989 (Seefeld, Østerrike). Fra og med 1990 (Älvsbyn, Sverige) har arrangementet vært offisielt juniorverdensmesterskap.

I 2020 ble mesterskapet avlyst på grunn av koronapandemien. Mesterskapet skulle vært arrangert i Kocaeli i Tyrkia, men det ble utsatt til 2021. Mesterskapet i 2021 ble også flyttet fra juli til september på grunn av pandemien.

## Gjeldende program
Gjeldende program inkluderer:

*Sprint (finale)
*Mellomdistanse (består av kvalifisering og rangerte finaler)
*Langdistanse (finale)
*Stafett
*Sprintstafett (2022-)

Originalt startet junior-VM med klassisk distanse etterfulgt av stafett. Kortdistansen kom med på programmet i 1991, noe som fortsatte til 2004 da kortdistansen ble erstattet av "mellomdistanse" for å synkronisere med VM i orientering.
Et uoffisielt sprintløp ble arrangert i 2005 i forbindelse med PostFinance-Sprinten for senior-løpere https://web.archive.org/web/20070226181210/http://www.postfinance-sprint.ch/. Det ble deretter bestemt at sprintdistansen skulle legges til programmet for junior-VM i Litauen i 2006. I 2022 ble sprintstafetten en del av programmet, etter at skogsdistansene ble avlyst på grunn av skogbrannfare. Opprinnelig skulle sprintstafett inn på programmet i 2023. 

## Arrangørby/sted

## Resultater

### Klassisk distanse/Langdistanse
Denne distansen ble kalt "Klassisk distanse" fra 1991 til 2003 og har siden 2004 blitt kalt "Langdistanse".

#### Herrer

#### Damer

### Kort-/Mellomdistanse
Denne distansen ble kalt "Kortdistanse" fra 1991 til 2003. Siden 2004 har den blitt kalt "Mellomdistanse".

#### Herrer

#### Damer

### Sprint
Denne konkurranseformen ble for første gang arrangert i Litauen i 2006.

#### Herrer

#### Damer

### Stafett

#### Herrer

#### Damer

### Sprintstafett
Denne konkurranseformen ble første gang arrangert i Portugal i 2022.

## Medaljestatistikk

Oppdatert etter junior-VM i Finland i 2017.

I 2006 vant Hanny Allston (Johanna Allston) fra Australia langdistansen i junior-VM. Dette var første gang en ikke-europeisk løper tok gull i junior-VM.

## Se også
*VM i orientering
*EM i orientering
*Verdenscupen i orientering

## Referanser
Sandžak Novi Pazar i Tyrkvisjonens sangkonkurranse

**Sandžak Novi Pazar i Tyrkvisjonens sangkonkurranse** er en oversikt over Sandžak-regionen i Serbias deltakelser og resultater i Tyrkvisjonens sangkonkurranse. Sandžak deltok første gang i konkurransen i 2015. 

## Bakgrunn

Sandžak er en region som ligger delvis i Serbia og delvis i Montenegro. Regionens serbiske del, der rundt 45 prosent av befolkningen er bosnjaker, blir representert i Tyrkvisjonens sangkonkurranse under navnet Sandžak Novi Pazar eller som Republikken Serbia-Novi Pazar.

Den bosniskspråklige Regionalna televizija Novi Pazar (RTVNP) samarbeider med TMB TV i konkurransesammenheng, velger regionens representant og kringkaster konkurransen. Deltakerne har siden 2015 blitt valgt internt. Regionens bidrag har blitt fremført på det slaviske språket bosnisk. Sandžak og Bosnia-Hercegovina er de eneste av deltakerregionene som ikke fremfører sine bidrag på et tyrkisk språk.

## Historie
Almedin Varošanin debuterte for Sandžak i 2015 med balladen «Trag», som kom på en 15.-plass i finalen. RTVNP valgte en deltaker til konkurransen i 2016, men artist- og sangvalget ble aldri offentliggjort før det ble klart at konkurransen ble avlyst. I 2020 deltar Haris Skarep med poplåten «Doživotno osuđen». 

## Deltakere, bidrag og resultater
;Tabellforklaring

}
| Almedin Varošanin
| «Trag» ( «İz»)
| Bosnisk
| *Spor* 
|  
| align=center|15.
|
|-
| align="center" style="background:#DDF" colspan="11"|
|}

## Kringkastere og jurymedlemmer

## Se også
*Serbia i Eurovision Song Contest
*Serbia i Junior Eurovision Song Contest

## Referanser


## Eksterne lenker
* RTVNP
Kastanjetter

**Kastanjetter** er et musikkinstrument av typen klappetre som tilhører gruppen av perkusjonsinstrumenter i instrumentklassen idiofoner.

Ordet kommer fra gresk: *kastanea* (kastanje); og som benevnelse for et musikkinstrument fra spansk: *castañetas* ("små kastanjer"). Instrumentet består av et par konkave skall som er bundet sammen i den ene enden. Skallene holdes i hånden og brukes til å frembringe rytmiske aksenter og/eller en klaprende lyd, frembrakt ved en serie av hurtige klikk. Som regel brukes instrumentet parvis med et sett kastanjetter i hver hånd. Kastanjetter fremstilles tradisjonelt av hardtre, men i moderne tid sees de også ofte fremstilt av glassfiberforsterket kunststoff.

## Historikk
Instrumentets opprinnelse er ikke kjent. Spilleteknikken med å slå håndholdte stokker sammen som akkompagnement til dans er eldgammel og kjennes både fra det gamle Egypt og det antikke Hellas. I Spania er de kjent fra 1. århundre f.Kr., hvor de fikk navnet *castañuelas* pga. likheten med kastanjer.

## Oppbygning

De enkelte delene i kastanjettenes oppbygning har hver sin benevnelse:
* Blad (sp.: *hoja*): kalles hver halvdel av kastanjettens to trestykker
* Hjerte (sp.: *corazón*): er den indre hulning
* Skall (sp.: concha): er den nederste runde del av bladet
* Øre (sp.: *orejes*): er forhøyningen med de to hullene til snoren
* Bru (sp.: *puente*): er forbindelsen mellom ørene
* Spiss (sp.: *punto*): er stedet, hvor de to kastanjettbladene treffer hverandre i bunnen av skallene.
* Leppe (sp.: *labio*): er stykket mellom hjertet og skallets kant
* Snor/bånd (sp.: *cordón*): er den/det som holder kastanjettens to blad sammen

## Spilleteknikk

I praksis benytter en kastanjettspiller to par kastanjetter – ett i hver hånd. Snoren holdes over en finger (normalt over tommelfingeren, men tidligere og i regionalt bestemte danser også over langfingeren), og kastanjettene hviler i håndflaten. Ved hjelp av fingrene som er bøyet over, lar man skallene klapre mot hverandre. Lyden fra hvert par er i litt forskjellig tonehøyde. Settet med den høyeste tonen, kalt sp.: *hembra* (kvinnelig), holdes normalt i høyre hånd, mens settet med den dypere tonen, kalt sp.: *macho* (mannlig), holdes i venstre hånd. Med en utviklet spilleteknikk kan det oppnås forskjellige klangfarger.

## Anvendelse
Kastanjetter spilles ofte av sangere eller dansere. I motsetning til en utbredt antakelse er kastanjetter ikke vanligvis benyttet i *[[flamenco]]* dans unntatt i to spesielle former: *zambra* og *siguiriyas*. I Andalucía kalles kastanjetter normalt for *palillos* (små stokker) i stedet, og med dette navnet er de kjent i flamenco. Den typiske stil hvor kastanjetter inngår, er spansk folkedans som f.eks. *[[fandango]]*, *sevillana* og *seguidilla*. I *Escuela bolera*, en ballettaktig danseform, benyttes også akkompagnement av kastanjetter. 

## Litteratur
* Westrup, Jack og F.Ll. Harrison: *Collins Encyclopedia of Music*. Chancellor Press. Revidert utgave ved Conrad Wilson 1976.

## Eksterne lenker
*
Trine Sandberg

**Trine Sandberg** (født 13. oktober 1964) er en norsk jurist, matblogger og kokebokforfatter. Bloggen hennes Trines Mat er en av Norges mest besøkte matblogger.  

Hun har gitt ut bøkene *Trines Mat* og *Trines Mat 2*. Høsten 2017 kom boka *Trine inviterer*. Boka *Trines mat: Favoritter og ukemenyer* var tiårets mestselgende kokebok i Norge for perioden 2008-2017.  

Hun arbeidet tidligere som jurist i Utdanningsdirektoratet, men ble profesjonell blogger og forfatter på heltid i 2014.

## Referanser


## Eksterne lenker
*
Albert Kahn

**Albert Kahn** er navnet til flere personer:

*Den franske bankmannen Albert Kahn,
*Den amerikanske arkitekten Albert Kahn.
Bjørgedalen naturreservat

**Bjørgedalen naturreservat** er et naturreservat i Ringsaker og Hamar kommuner i Innlandet. Reservatet ble opprettet i 2000 for å verne om verdifulle geologiske formasjoner og kravfulle skogtyper.

Området utgjøres av et gjel, der Flagstadelva renner i bunnen og utgjør grense mellom Hamar og Ringsaker kommuner. Berggrunnen består av sedimentære bergarter fra kambrium, ordovicium og silur, herunder ortocerkalk og skifer med kalklinser. Dette gir et næringsrikt jordsmonn. Skiferlagene er kraftig foldet, og stedvis veltet over slik at lagene ligger opp-ned. 

Den dominerende edelløvskogen er alm-gråorskog, men her finnes også hassel, lind og hegg.

Reservatet krysses av Bjørgedalsvegen.

## Referanser


## Eksterne lenker
*
Aeolsklaver

**Aeolsklaver** er et tangentinstrument som ble oppfunnet av godsherren Schortmann i Buttelstedt i Thüringen i Tyskland. Instrumentet frembringer toner ved at en luftstrøm ledes mot tynne staver av tre. Luftstrømmen lages av spilleren selv ved hjelp av en blåsebelg, og styres ved hjelp av et klaviatur som på et orgel. Tonene klinger eterisk, og likner på de fra aeolsharpen. Lydstyrken kan varieres over et omfattende dynamikkspenn, og det er mulig å etterligne diverse blåseinstrumenter. Instrumentet ble ingen suksess.

Et liknende instrument er et *aelodikon*, som har staver av metall i stedet for tre.

## Referanser


## Kilder
*
Som du vill ha mej

***Som du vill ha mej*** er en svensk romantisk komedie fra 1943, regissert av Gösta Cederlund. Filmen er en nyinnspilling av Tancred Ibsens film *[[Den farlige leken]]*, fra 1942, som igjen var basert på Alex Brinchmanns skuespill *[[Karusell (skuespill)|Karusell]]* (1940). Fremtredende roller spilles av Karin Ekelund, Lauritz Falk og Stig Järrel.

En dansk versjon kalt *[[Som du vil ha’ mig|Som du vil ha' mig]]*, kom samme år.

## Handling
Den utadvendte arkitekten *Gösta* ber sin venn doktor *Fredrik* om hjelp. *Gösta* synes at hustruen *Gunilla* er litt småkjedelig og *Fredrik* overtales til å teste en oppiggende injeksjon på henne. Hva de ikke vet er at hun har hørt hele samtalen og bestemmer seg for å lære herrene, i særdeleshet *Gösta*, ei lekse. 

Gunilla blir forandret både i karakter og utseende og innleder en romanse med en stilig dirigent, alt for å gjøre ektemannen sjalu.

## Rolleliste (i utvalg)
*Karin Ekelund - *Gunilla*
*Lauritz Falk - *Gösta, arkitekt*
*Stig Järrel - *Fredrik, lege*
*Georg Rydeberg - *Stefan, dirigent*
*Gösta Cederlund - *Birger*
*Marianne Löfgren - *Fru Sandeman*
*Gustaf Wally - *Sangeren*
*Karin Kavli - *Sylvia, operasanger*
*Astrid Bodin - *Hushjelp*
*Marianne Gyllenhammar - *Sekretær*
*Cécile Ossbahr - *Telefonist*

## Referanser


## Eksterne lenker
*
Al-Mu’tasim

**Abu Ishaq 'Abbas al-Mu'tasim ibn Harun** (arabisk: أبو إسحاق عباس بن هارون الرشيد, født 794 i Khuldpalasset i Bagdad, død 5. januar 842 i Samarra) var en abbasidisk kalif som regjerte i perioden 830-842. 

Al-Mu'tasims regjeringe kjennetegnes fremfor alt ved at han innskrenket den iranske innflytelse i forvaltning og hær. Det var han som introduserte tyrkiske leiesoldater i kalifatets tjeneste, og som flyttet sin residens fra Bagdad til den av ham selv grunnlagte nye residensby Samarra.  

## Liv og virke
Al-Mu'tasim var tredje sønn av Harun al-Rashid  og Marida, en tyrkisk haremsslavinne. Han ble utsett som tronfølger av sin bror al-Ma'mun, og tok så del i bekjempelsen av opprør i Egypt og et felttog mot Det bysantinske rike (830–832).

Han etterfulgte Al-Ma'mum på tronen. Al-Mu'tasim begynte å benytte seg av tyrkiske slavesoldater i sine arméer, de såkalte mamelukker, og de skulle etterhvert få svært stor innflytelse. I religiøst henseende fortsatte han å fremme frisinnede lærer og forsøkte med vold å gi dem økt utbredelse. 

Han var temmelig militant i sin regjeringsstil. Under ham fortsatte *[[fitna (islam)|fitna]]*en, idet han mente at hans bror al-Ma'mun, som han satte meget høyt, hadde forstått på rett måte. Dermed lot kan piske Ahmad ibn Hanbal så hardt at han var nær ved å dø av sine sår. Da ble han rådet til å avbryte avstraffelsen, for man fryktet at Ahmads død kunne utløse en væpnet oppstand mot hans styre. På den annen side viste han også edelmot, som da han ilte med en hær avsted for å befri en muslimsk kvinne som var blitt bortført av bysantinerne. Denne hendelsen gikk inn i historien slik at det bøle vanlig for kvinner i nød å anrope om hjelp med ordene *yā Muʿtaṣima* («Å Mu'tasim!»). Ahmad ibn Hanbal gav ham stor ære og respekt for denne redningsaksjonen, som samtidig førte til erobringen av småbyen Umairiyya.

Han lot bygge byen Samarra i 834 og gjorde den til sin hovedstad. Ved å residere der kunne han løse problemet som var oppstått med stadig friksjon mellom Bagdads befolkning og de tyrkiske styrker. Men på sikt, særlig under senere kalifter,  førte flyttingen av residensen til denne by at kalifen ble stadig mer henvist til og avhengig av tyrkernes støtte. Iranernes frakobling fra innflytelse ble forsterket i 837 - en iransk sammensvergelse under al-Abbas, en av al-Ma'muns sønner, ble da slått ned. 

De mamelukkiske styrker gjorde en vesentlig innsats for å skape ro i riket. De var en vesentlig grunn til at kalifen klarte å slå ned Babakoppstanden i Aserbajdsjan (837) og andre opprør i Tabaristan (840) og i Sør-Irak (834–835). Al-Mutasim går for å være den siste kalif som personlig kunne utøve sitt embede med absolutt makt.

Han ble syk i oktober 841 og døde etter flere måneders mislykket medisinsk behandling i januar 842, og ble begravet i Jawsaqpalasset i Samarra.

Han ble etterfulgt av sin sønn Al-Wathiq.

## Referanser


## Litteratur
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Kilder
*
Astra Linux

**Astra Linux** er en russisk Linux-distribusjon som er basert på Debian. Den er utviklet for å dekke behovene til den russiske hæren, andre væpnede styrker og etterretningstjenester. Den sørger for databeskyttelse opp mot nivået «topp hemmelig» i det russiske forsvarsdepartementet. Det er offisielt sertifisert av det russiske forsvarsdepartementet, den føderale tjeneste for kontroll av teknikk og eksport og FSB.

Distribusjonen er tilgjengelig i utgaver for og IBM ESA/390.

## Eksterne lenker
*
Feather Linux

**Feather Linux** er en tidligere Linux-distribusjon som var basert på Debian. Den var Knoppix-basert, og kunne boote fra en Live-CD eller USB-pinne. 

Distribusjonen benyttet skrivebordsmiljøet Fluxbox og var tilgjengelig i utgaver for x86-32.

Versjon 0.6.0 ble lansert 11. oktober 2004. Siste versjon var 0.7.5, som ble lansert 4. juli 2005. 

## Referanser
Aptosid

**aptosid**, kalt **sidux** frem til september 2010, var en Linux-distribusjon som var basert på Debian. Den ble lansert som en Live-CD, men kunne installeres på en harddisk via et grafisk installasjonsprogram. Formålet med distribusjonen var å tilby et stabilt, enkelt, open source operativsystem.

Distribusjonen benyttet skrivebordsmiljøene KDE, Xfce og Fluxbox, og var tilgjengelig i utgaver for x86-32 og x86-64.

Versjon 1.0 ble lansert 24. november 2006. Siste versjon var 2013-01, som ble lansert 5. mai 2013. 

## Eksterne lenker
*
Finnix

**Finnix** er en Linux-distribusjon som er basert på Debian. Den ble utviklet av Ryan Finnie og er en Live CD som er ment til systemgjenoppretting og nettverksovervåkning. Finnix er en relativt liten distribusjon.

Distribusjonen benytter en virtuell konsoll, og er tilgjengelig i utgaver for x86-32, x86-64 og PowerPC

Versjon 1.0 ble lansert 22. mars 2000. Siste versjon er 111, som ble lansert 4. juni 2015. 

## Eksterne lenker
*
Baldevins bryllup (film fra 1938)

***Baldevins bryllup*** (originaltittel: **) er en svensk filmkomedie fra 1938, i regi av Emil A. Pehrsson og Gideon Wahlberg. Det litterære forelegget var norske Vilhelm Krags skuespill *Baldevins bryllup*. Filmen handler om sjaueren *Baldevin*, som arbeider i Göteborgs havn. I rollene ses blant andre Edvard Persson, Arthur Fischer og Bullan Weijden.

Innspillingen fant sted i 1938 i Europafilms studio i Sundbyberg samt i Göteborg, Stenungsunds herregård, Fjällbacka og Bohusläns skjærgård. 

## Regissørskifte
Filmen var Emil A. Pehrssons første langfilmsregi. I en intervju 1975 forklarte han dette:

 

Den hadde premiere i Sverige 24. september 1938 på kinoene *Plaza* og *Astoria* i Stockholm. 

## Rolleliste
*Edvard Persson – *Baldevin, sjauer*
*Arthur Fischer – *Sörensen, kaptein*
*Bullan Weijden – *Fru Sörensen*
*Dagmar Ebbesen – *Fru Lisa Westman*
*Björn Berglund – *Johan, «Havets sønn»*
*John Ekman – *Johnsson*
*Elsa Holmquist – *Astrid, Johnssons datter*
*Lisskulla Jobs – *Sofi, Johnssons hushjelp*
*Tom Walter – *Karlsson*
*Alma Bodén – *Johnssons husholderske*
*Allan Waldner – *Sjauer, stand in for Edvard Persson i badescenene*

## Referanser


## Eksterne lenker
*
Lågendeltaet naturreservat

**Lågendeltaet naturreservat** er et naturreservat i Lillehammer kommune i Innlandet ved Gudbrandsdalslågens utløp i Mjøsa. Reservatet ble opprettet i 1990 for å «bevare et viktig og spesielt våtmarksområde i sin naturlige tilstand med vegetasjon og dyreliv, og å verne om et spesielt rikt og interessant fugleliv.»

Lågendeltaet er et av Norges største innlandsdelta, og reservatet strekker seg fra kommunegrensa mot Øyer i nord til om lag to kilometer sør for Vingnesbrua. Området omfatter foruten elva og vannet også alle øyer og noen strandpartier, men unntatt enkelte bukter nær Vingnes og byen. Reservatet er også forbundet med Lågendeltaet fuglefredningsområde, som omfatter dyrkamarka på vestbredden langs Jørstadmoen.
 
Lågendeltaet har også vært et viktig område for tradisjonelt fiske etter lagesild om høsten, når den går opp i Lågen for å gyte. Dette har lenge vært landets største innlandsfiske, men har etter hvert mistet betydning.

Området er meget viktig som raste- og beiteområde for mange fuglearter. Våren og sommeren 2015 ble det observert 12 arter ender, blant annet knekkand som står på den norske rødlista som «sterkt truet».

Som en del av en finansieringsplan av firefelts E6 fra Oslo til Øyer, vedtok stortinget i 2019 å bygge en motorveibro over Lågendeltaet. Planen innebærer at utbyggeren Nye Veier søker om dispensasjon fra verningsforskriften, noe som har vekket sterke reaksjoner hos miljøbevegelsen og hos den nystiftede organisasjonen Lågendeltaets venner. Biolog Dag O. Hessen beskrev vedtaket som «ett av utallige eksempler på at vi ikke erkjenner naturens egenverdi», og at «selv et vernet reservat er altså ikke verdt å spare for all framtid – så lenge bilistene kan spare noen minutter.» 

## Referanser
Boksmagasin

Et **boksmagasin** er en type våpenmagasin der patronene ligger stablet vertikalt i en eller to kolonner. I bunnen av magasinet er det en fjær som dytter et falsk bunn oppover slik at nye patroner kan mates inn i kammeret av repetermekanismen. Boksmagasinet ble utviklet av den skotske våpenkonstruktøren James Paris Lee og første gang brukt i Lee-Metford militærrifler. Dette falt sammen med innføringen av røyksvakt krutt og spitzer-kuler, og i løpet av 1880-tallet erstattet boksemagasiner nesten fullstendig de eldre rørmagasinene. I motsetning til dem var boksmagasinene raskere å lade siden de kunne lades med laderamme.

Allerede Lee-Metfords magasin var avtagbart, og i løpet av første halvdel av 1900-tallet ble det vanlig med avtagbare boksemagasiner på de fleste våpen. Avtagbare boksemagasiner med plass til mange patroner kalles gjerne et stavmagasin.

## Referanser
Dvergmaigull

**Dvergmaigull** (*Chrysosplenium tetrandrum*) er en flerårig urt i sildrefamilien. Den ligner på maigull, men er glatt og har grønne blomster og støtteblad. Et sikkert kjennetegn er at dvergmaigull bare har fire pollenbærere, ikke åtte. Planten vokser på våte steder med nitrogenrik jord, blant annet i fuglefjell.
 
Arten er sirkumpolart utbredt i Arktis og i områdene litt lenger sør. I Rocky Mountains finnes isolerte bestander i Idaho, Montana og Colorado. I Europa finnes den i nordlige Norge, Sverige, Finland og Russland inkludert Svalbard, Bjørnøya og Novaja Semlja. I Norge vokser dvergmaigull svært spredt i Troms og Finnmark. Typelokaliteten er Tana.

## Litteratur
* 
* 
* 
* 
* 

## Eksterne lenker
* 
* Svalbards flora - ''Chrysosplenium tetrandrum''
Willy Tjomsaas

**Willy Hjalmar Tjomsaas** (født 12. mars 1921, død 1. august 1971 i Kristiansand i Norge) var grunnlegger av Kristiansand Dyrepark.

## Bakgrunn
Willy Tjomsaas er kjent som grunnlegger av Kristiansand Dyrepark, en av Norges aller største turistattraksjoner. Historien går tilbake til 1950-årene, da Tjomsaas fikk ideen om å starte en dyrepark i Kristiansandsregionen. 

17. august 1963 søkte han daværende Randesund kommune om å få anlegge dyrepark i kommunen, men herredsstyret avslo søknaden 24. mars 1964. Tjomsaas gav imidlertid ikke opp planene, og henvendte seg i stedet til den daværende nabokommunen Tveit. Han inngikk leieavtale med grunneiere i kommunen om å leie 180 dekar, og avtalen ble signert 30. april 1964. Samtidig sendte han søknad til Tveit kommune, som til slutt godkjente søknaden 24. august samme år. Godkjenningen kom kun fire måneder før kommunesammenslåingen med Kristiansand, Oddernes, Tveit og Randesund 1. januar 1965. 

De forberedende arbeidene med dyreparken og tilhørende veier tok til 20. juli 1964 – altså før Tveit kommune hadde godkjent planene. Parallelt med søknadsprosessen jobbet Tjomsaas med å finne investorer til prosjektet. Han presenterte først dyrepark-ideen til skipsdirektør Torrey Mosvold, men Mosvold avslo tilbudet. I stedet henvendte Tjomsaas seg til skipsrederen Leif Haanes som tente på planene og fikk med seg tre andre redere og en maler. Konstituerende generalforsamling ble inngått mellom partene 22. april 1964, og Tjomsaas ble da ansatt som disponent. 

Dyreparken åpnet dørene i juni 1966, etter ett års prøvedrift. Tjomsaas ledet anlegget og driftet av dyreparken fram til 4. januar 1968. Da ble han oppsagt på grunn av manglende økonomisk styring og konflikt med styret, blant annet om driftsformen. Like etter oppsigelsen fikk han jobb i dyreparken på Vinterbro utenfor Oslo, men sluttet etter kort tid og startet i stedet en dyreforretning i Kristiansand i mai 1969. 

Under Tjomsaas' ledelse og drift hadde dyreparken  besøkende i årene 1965–1967. I april 1965 ansatte han også Edvard Moseid som gartner, og Moseid tok over som disponent da Tjomsaas ble sparket fra stillingen i januar 1968.

## Referanser


## Eksterne lenker
* Historisk film om Dyreparken YouTube
Elive

**Elive**, eller **Enlightenment live** er en Linux-distribusjon som er basert på Debian. Den lanseres som en Live-CD, men kan også brukes fast installert.

Distribusjonen benytter skrivebordsmiljøet Enlightenment, og er tilgjengelig i utgaver for x86-64.

Versjon 1.0 ble lansert 11. juli 2007. Siste versjon var 2.0, som ble lansert 3. mars 2010.
Leif Haanes

**Leif Martin Haanes** (født 10. september 1932 i Vanse, død 5. april 2014) var en norsk advokat, skipsreder og organisasjonsleder.

Han var sønn av Kristian Haanes (1903-1977), lensmann, skipsreder og styreformann for Norsk Luthersk Misjonssamband fra 1958-1973..

Leif M. Haanes drev Kristiansands Dampskibsselskap etter sin far og morfar Martin Mosvold, og A/S Haanes Rederi fra 1958-1977. Rederiets arkiv er samlet i Riksarkivet i Kristiansand.. I likhet med sin far, hadde Haanes flere lederverv i kristne organisasjoner. Han var styreleder i Norea Radio fra 1958, landsrådsleder i Norges Kristelige Student- og Skoleungdomslag fra 1977-1983, og landsstyreleder i Den norske santalmisjon fra 1984-1993. Han satt i finanskomiteen i International Fellowship of Evangelical Students gjennom 20 år, og satt videre i rettsutvalget i Norges Rederiforbund i en årrekke. Som eiendomsutvikler stod Haanes bak utbyggingen av Gimlekollen i Kristiansand på 1960-tallet. Han fikk bygget det moderne forretningsbygget Haanes-gården i 1965. Haanes var en av grunnleggerne til  Kristiansand Dyrepark, satt som styreleder og eide 25% av aksjene til 1990-tallet.

## Referanser
LinuxBBQ

**LinuxBBQ** er en Linux-distribusjon som er basert på Debian. Formålet med distribusjonen er å sørge for et minimalistisk lettvekts alternativ til Debian. Distribusjonen oppstod på grunn av man ville kunne kjøre og installere et kommandolinjebasert grensesnitt med Debian "unstable". Bruker kan selv bygge på installasjonen etter eget ønske. LinuxBBQ benytter fortsatt init som Linux arvet fra UNIX System V.

Distribusjonen benytter seg av mange forskjellige vindusbehandlere (ikke skrivebordsmiljø) og er tilgjengelig i utgaver for x86-32 og x86-64.

Siste versjonen med  X86-64 heter "Cardboard". Den inneholder tre forskjellige vindusbehandlere med Blackbox  (default), Fluxbox, og Openbox. Den ble lansert november 2015. 

Juli 2016 ble det lansert tre forskjellige versjoner med kjerneversjon i586 for bedre kompatibilitet. "Anorexia" og "Adipositas" er uten X.  "Swikee" kommer med en vindusbehandler som heter cwm. "Anorexia" er en base der brukeren selv må bygge et operativsystem. "Adipositas" er også en base, men kommer med et stort antall terminalvindu applikasjoner som kan brukes for en stor mengde forskjellige oppgaver.     

Alle tre utgavene er basert på Debian "unstable". Det er mulig at oppgradere den installerte kjernen og velge fra et stort antall forskjellige kjerneversjoner med hjelp av et verktøy som startes og kjøres i terminalvinduet.                        

## Eksterne lenker
* https://web.archive.org/web/20170307115154/http://linuxbbq.org/wiki/index.php/BBQ_Philosophy
*
Søttiåttenullnull

***Søttiåttenullnull*** er et musikkalbum med 7800, utgitt den 25. oktober 2013. Dette er bandets andre hele utgivelse og inneholder bl.a. singlene bandet ga ut i 2008 og 2010. Albumet er produsert av Eirik Øien, Arnt Egil Rånes, Frode Viken og 7800 og er det siste med Daniel Viken og Jan Anders Rustad i bandet. På nyåret 2015 ble albumet gjenutgitt digitalt da bandet tok tilbake gamlenavnet Grannes.
## Sporliste
# «Bråk ståk liv å foilt kjør» (Grannes)
# «Sola mi» (Grannes)
# «Æ e deinn æ e» (Grannes)
# «Travel» (Grannes)
# «Du kvinne, æ mainn» (Grannes)
# «Kom tebake» (Grannes)
# «Du e så god» (Grannes)
# «Hold kjæft» (Grannes)
# «Dæ og mæ» (Grannes)
# «5 minutt på TV» (Grannes)
## Medvirkende
### 7800
* Ronny Grannes - sang, gitarer, låtskriver, produsent
* Daniel Viken - gitarer, kor, produsent
* Eirik Engan - trommer, kor, produsent
* Jan Anders Rustad - bass, kor, produsent
* Terje Grande - tangenter, kor, produsent
### Andre medvirkende
* Eirik Øien - bass, tekniker, produsent
* Thomas Brøndbo - kor
* Eivind Berre - bass
* Stig Johansen - keyboard
* Arnt Egil Rånes - tekniker og produsent på *Æ e deinn æ e*, *Dæ og mæ* og *5 minutt på TV*
* Frode Viken - produsent på *Æ e deinn æ e*, *Dæ og mæ* og *5 minutt på TV*
Vingar kring fyren

***Vingar kring fyren*** er en svensk dramafilm fra 1938, i regi av Ragnar Hyltén-Cavallius. Hovedrollene spilles av Lars Hanson, Karin Ekelund og Alfred Maurstad.  

## Rolleliste (i utvalg)
*Lars Hanson - *Knut Holmstrand, fyrvokter på Gråskärs fyrsted* 
*Karin Ekelund - *Anna Holmstrand, hans hustru* 
*Alfred Maurstad - *John Anker, sjømann, senere fyrassistent* 
*Hilda Borgström - *Mor Holmstrand, Knuts mor* 
*Knut Frankman - *Frisk, fyrassistent* 
*Anna Lindahl - *Frelsesarmésoldaten i ølsjappa i London* 
*Robert Ryberg - *Doktoren*
*Valborg Svensson - *Hans hustru* 
*Ingrid Sandahl - *Jordmoren* 
*Hjördis Gille - *Kvinne i baren på ølsjappa* 
*Millan Olsson - *Kvinne i baren på ølsjappa* 
*Nils Whiten - *Gjest i ølsjappa* 
*John Sandling - *Gjest i ølsjappa* 
*Charles White - *Gjest i ølsjappa* 
*Mary Hjelte - *Gjest i ølsjappa* 
*Anna Pettersson - *Statistrolle* (Hjördis Pettersons biologiske mamma)

## Om filmen
Filmen ble spilt inn i Irefilms studioer i Stockholm med utendørsscener fra Visby og Grönskärs fyr på Värmdö.

### Manusstrid
Filmen er basert på danske Poul Knudsens manus *Du skal ikke begære*. Manuset ble skrevet av regissøren. Scenarioet ble skrevet av Hyltén-Cavallius samt de to nordmennene Kåre Bøgh Fasting og Hans Jacob Nilsen.

Forfatteren Ragnar Holmström protesterte mot at han ikke fikk full betaling for arbeidet med filmens manus. Arvid Englinds Teaterförlag hadde engasjert Holmström til dette, men siden solgt rettighetene til Terrafilm. Fra filmselskapets side uttalte Lorens Marmstedt at Holmströms manus ikke hadde blitt brukt og at Ragnar Hyltén-Cavallius var ensom bearbeider av det danske originalmanuset. Hva sannheten betreffer har Holmström beviselig lagt ned arbeid på manuskriptet, selv om det i sin tur har blitt bearbeidet. Holmström er ikke kreditert som manusforfatter

## Referanser


## Eksterne lenker
*
Eksplosiv kjemi

***Eksplosiv kjemi*** er et musikkalbum med Grannes, utgitt 13. november 2015 på CD og 20. november 2015 på digitale plattformer. Albumet er produsert av Skjalg Raaen og er bandets første utgivelse etter at de tok tilbake bandnavnet Grannes etter en periode som 7800. Albumet inneholder også to nyinnspillinger av Grannes sine største hits fra 2006, *Himmel'n te dæ* og *Ingen vei tilbake*.
## Sporliste
# «Bedd om nåde» (Grannes)
# «Trygt» (Grannes/Skillingstad)
# «Skinnet bedrar» (Grannes/Gismerøy Olafsen)
# «Plages» (Grannes)
# «10 tusen» (Grannes), med Kristin Myhrvold
# «Full storm» (Grannes/Gismerøy Olafsen)
# «Eksplosiv kjemi» (Grannes/Skillingstad)
# «Sangen» (Grannes)
# «Sol sæ i glansen» (Grannes/Skillingstad)
# «Du e så herlig» (Grannes)
# «Himmel'n te dæ» (Grannes), med Bjarne Brøndbo
# «Ingen vei tilbake» (Grannes/Viken)
## Medvirkende
### Grannes
* Ronny Grannes - sang, gitarer, kor
* Kristoffer Finnanger Lysgård - gitarer, kor
* Eirik Engan - trommer, kor
* Ola Liljefjell - bass, kor
* Terje Grande - synth, piano, trekkspill, kor
### Ellers medvirkende
* Skjalg Raaen - produsent, gitarer, kor, tekniker, trommer på *«Full storm»*, miks
* Bjarne Brøndbo - sang på *Himmel'n te dæ*
* Kristin Myhrvold - sang på *10 tusen*
* Jan Aage Hals - kor på *«Ingen vei tilbake»*, foto
* Arnt Egil Rånes - tekniker
* Trond Gunnar Skillingstad - tekstforfatter
* Steinar Gismerøy Olafsen - tekstforfatter
* Frode Viken - tekstforfatter
* Magnus Kofoed - mastret 
* Grete Rasmussen - coverdesign
Netwide assembler

**Netwide assembler** (**NASM**) er en assembler og disassembler for Intels x86-arkitektur. Den kan brukes til å skrive 16-biter, 32-biter (IA-32) og 64-biter (x86-64) programmer. NASM er en av de mest populære assemblere for Linux. Den finnes også for andre Unix-lignende systemer, Microsoft Windows og OS X. Tidligere ble den også brukt på MS-DOS og OS/2.

NASM 0.90 ble lansert i oktober 1996. Siste versjon er 2.15.05 fra 28. august 2020. Den ble opprinnelig utviklet av Simon Tatham med hjelp fra Julian Hall, og blir for tiden utviklet av et team under ledelse av Hans Peter Anvin. NASM er åpen programvare som er tilgjengelig under 2-klausul BSD-lisensen.

## Referanser

## Eksterne lenker
*
Yasm

**Yasm** er en assembler og disassembler for Intels x86-arkitektur. Yasm er en total omskriving av Netwide assembler (NASM), og kan brukes til å skrive 16-biter, 32-biter (IA-32) og 64-biter (x86-64) programmer. Yasm er blitt portert til MS-DOS, Microsoft Windows, OS X og Unix-lignende operativsystemer som Linux og avarter av BSD, og kan integreres i Microsoft Visual Studio. Den er lisensiert under BSD-lisensen.

Betaversjonen 0.1.0 ble lansert 19. mars 2002, og versjon 1.0.0 den 8. april 2010. Siste versjon er 1.3.0, som ble lansert 10. august 2014.

## Referanser


## Eksterne lenker
*
Øksfjordraidet

**Øksfjordraidet** var en landgangsoperasjon  i Øksfjord gjennomført av norske styrker fra marinen og hæren.

Operasjonen fikk kodenavn Hemisphere ble gjennomført natten til 12. april 1941. Styrkene ble landsatt fra den norske marinens jager «Mansfield» . Formålet med operasjonen var å ødelegge sildoljefabrikken Njord i Øksfjord for på den måten vise att den norske marine kunne operere langs norskekysten.

Det var på tidspunktet raidet ble gjennomført ikke tyske styrker i Øksfjord og sildoljefabrikken ble satt ut av funksjon. En patrulje fra Mansfield ble sendt for å arrestere direktøren på Njord Agnar Jørgensen da han var NS medlem. Jørgensen selv kom seg unna, men hans kone Ruth ble skutt og drept. Operasjonen ble betegnet som en suksess av marinens overkommando og britiske myndigheter. I 2022 kom boken En skjult tragedie - Øksfjordraidet 1941 av Roger Albrigtsen og Knut Flovik Thoresen. Boken tar for seg selve raidet og historien om Elsa som 6 år gammel satt på fanget til moren Ruth da hun ble skutt.

Planleggingen av operasjonen ble gjort av Sjøforsvarets overkommando i samarbeid med det Britiske admiralitetet . 

## Referanser
Das Blut der Ahnen

***Das Blut der Ahnen*** (med undertittelen: **) er en tysk drama-stumfilm fra 1920 regissert av Karl Gerhardt. Manuset ble skrevet av Robert Wiene og Johannes Brandt. Wiene hadde tidligere regissert den kvinnelige hovedrolleinnehaveren Lil Dagover i *[[Doktor Caligaris kabinett]]*.

## Peer Gynt?
I filmportal.de står det ingenting om at det litterære forelegget skulle være Henrik Ibsens skuespill *[[Peer Gynt]]*. I Karin Synnøve Hansens *Henrik Ibsen 1828-1992 : en filmografi* er  filmen tatt med som en Peer Gynt-adapsjon. Filmkritikeren *Aros* (Alfred Rosenthal) framholdt imidlertid at Brandt og Wiene benyttet en historie av  forfatteren Gaston Malmaison uten at de krediterte kilden.

Dersom filmen virkelig bygger på *Peer Gynt* må det være en meget fri adapsjon, for det er lite av handlingen som minner om Ibsens skuespill: Kongedømmet skal gjenetableres i et ikke nærmere angitt land. Man finner tronpretendenten, men folket vet ikke at dette dynastiet lider av en mystisk blodsykdom som gjør at alle medlemmene blir sinnssyke hvert syvende år. Dynastiets fatale skavank viser seg på ny og gjør tronpretendenten uegnet.

## Rolleliste
* Robert Scholz - Fyrst Kasimir Schwijski
* Harald Paulsen - Jan Schwijski, sønnen
* Lil Dagover - Fyrstinne Wanda Lubowiczka
* Lili Alexandra - Prinsesse Elisabeth
* Josef Rehmberger - Grev Rimanski
* Maria Zelenka - Marja
* Jaro Fürth - Dr. Swedrowski

## Referanser


## Eksterne lenker
*
As (Unix)

**as** er et generisk navn på en assembler i Unix. På mange systemer er GNU assembler (GAS) standard assembler, og dens eksekverbare fil blir kort og godt kalt **as**. Dette gjør at generisk **as** ofte forveksles med GNU-assembleren.

## Referanser
GNU assembler

**GNU assembler**, vanligvis kjent som **gas** eller **as**, er assembleren som benyttes av GNU-prosjektet. Den er standard bakpart til GNU Compiler Collection, og er brukt til å assemblere Linux-kjernen og annen programvare. GAS er en del av programpakken GNU Binutils. 

Den eksekverbare filen til GAS kalles as, standardnavnet på en Unix-assembler. GAS er en multiplattform-implementasjon, og kjører på mange forskjellige dataarkitekturer. GAS er utgitt under GNU General Public License versjon 3 og er fri programvare.

Siste versjon er 2.31.1, og ble lansert 18. juli 2018.

## Eksterne lenker
*
Mudumalai nasjonalpark

**Mudumalai National Park and Wildlife Sanctuary** er et tigerreservat i det nordvestre hjørne av Nilgiri-fjellene ("De blå fjell") i Nilgiridistrktet om lag 150&nbsp;km. nordvest for Coimbatore i Kongu Nadu-regionen i Tamil Nadu. Det ligger på grensen mellom Karnataka og Kerala. Nasjonalparken er delt i fem områder:  Masinagudi, Thepakadu, Mudumalai, Kargudi og Nellakota.

Parken er tilholdssted for truede og sårbare dyrearter, inklusive indisk elefant, bengaltiger, gaur og indisk leopard. Det er i det minste 266 arter av fugler i parken, inklusive den kritisk utrydningstruede kondoren.

Hele det 6 000&nbsp;km² store område i Nilgiris-fjellet,  inklusive hele Mudumalai National Park, vurderes av UNESCO for listen over verdesarvsteder.

## Mudumalai Tiger Reserve
Det er registrert 48 tigre i Nilgiri-reservatet.Tigrene kan vandre fritt i reservatet. I april 2007 erklærte Tamil Nadus regjering  Mudumalai som tigerreservat  i et forsøk på å bevare landets synkende tigerbestand. Følgelig ble om lag 350 familier tvangsflyttet fra kjerneområdet og gitt 10 lakh rupi som kompensasjon. De som bodde i en buffersone på 5&nbsp;km. fryktet at de også ville bli tvangsflyttet. I virkeligheten vil de bli involvert i prosjektet og dra økonomiske fordeler gjennom økoturisme, ved å få arbeid som vakter, turledere eller omvisere.

## Flora
Det er tre hovedtyper skog i parken: Tropisk løvfellende skog i vest hvor det er mest regn, tropisk tørr eviggrønn buskas i midten og tropisk barskog i øst.

## Galleri

File:Mudumalai forest.jpg|Utsyn over skogen
File:Masinagudi 1.jpg|En ape
File:Mudumalai forest elephant.jpg|Hannelefant
File:MNP Grey Langeurs family.JPG|Familieidyll i en apefamilie 
File:MNP Python at Moyer.jpg|Indisk pytonslange svelger fullvoksen chita
File:MNP Grey Languer.JPG|En hannape
File:MNP Beware of crocodile.JPG|En krokodille
File:Peacock at Mudumalai-C.jpg|En påfugl
File:Mudumalai elephant.jpg|En elefant ved Mudumalai 
File:Mudumalai Welcome Sign.JPG|Velkommen til parken 
File:Mudumalai forest after fire.jpg|Trær etter skogbrann


## Referanser
Tuva Moflag

**Eli Tuva Moflag** (født 1979) er en norsk politiker (Ap). Hun har siden 2017 vært innvalgt som stortingsrepresentant fra Akershus. Fra 28. oktober 2015 og frem til stortingsvalget 2017 var hun ordfører i Ski kommune, med støtte fra Sosialistisk Venstreparti, Miljøpartiet De Grønne, Senterpartiet og Venstre.

Fra april 2024 leder Moflag Stortingets finanskomité.

## Stortingskomiteer
* 2024–2025: Leder av Stortingets finanskomité.
* 2021–2024: 2. nestleder i Stortingets arbeids- og sosialkomité
* 2017–2021: Medlem av Stortingets helse- og omsorgskomité

## Referanser


## Eksterne lenker
*
Millpond Moon

**Millpond Moon** er en norsk americana-duo som består av Kjersti Misje (gitar, piano, sang) og Rune Hauge (gitar, dobro, sang).

Duoen ble dannet da Misje i 1996 flyttet til Bergen og snart begynte å samarbeide med Hauge. Etter en opptreden på Glastonbury i 2004 har de drevet utstrakt turnevirksomhet. 

Millpond Moon framfører standardlåter og egne sanger i et neddempet, akustisk format med gode vokalharmonier og dyktig gitarspill. Både konserter og album har fått god omtale.

## Diskografi
* 2022 Sweeter Than Wine, Tikopia Records (198003410220)
* 2015  *Time to Turn the Tide*, Tikopia Records (888295254304)
* 2012 *Broke in Brooklyn*, Tikopia Records (884501800235)
* 2001 *Nation of Two*, Bergen Records 

## Referanser


## Eksterne lenker
* 
*
Arbeidernes Båtforening

**Arbeidernes Båtforening** kan vise til båtforeninger flere steder:

* Arbeidernes Båtforening (Oslo)
* Arbeidernes Båtforening (Kristiansand)
* Arbeidernes Båtforening (Moss)